LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2006 M. BIRŽELIO 28 D. ĮSAKYMO NR. 1K-239 „DĖL PROJEKTŲ, FINANSUOJAMŲ PAGAL EUROPOS EKONOMINĖS ERDVĖS FINANSINĮ MECHANIZMĄ IR (ARBA) NORVEGIJOS FINANSINĮ MECHANIZMĄ, ADMINISTRAVIMO IR FINANSAVIMO TAISYKLIŲ PATVIRTINIMO“ PAKEITIMO

2014 m. lapkričio 14 d. Nr. 1K-371

Vilnius

1. Pakeičiu Projektų, finansuojamų pagal Europos ekonominės erdvės finansinį mechanizmą ir (arba) Norvegijos finansinį mechanizmą, administravimo ir finansavimo taisykles, patvirtintas Lietuvos Respublikos finansų ministro 2006 m. birželio 28 d. įsakymu Nr. 1K-239 „Dėl Projektų, finansuojamų pagal Europos ekonominės erdvės finansinį mechanizmą ir (arba) Norvegijos finansinį mechanizmą, administravimo ir finansavimo taisyklių patvirtinimo“:

1.1. Pakeičiu 29 punktą ir jį išdėstau taip:

„29. Avansas mokamas vadovaujantis projekto įgyvendinimo sutarties nuostatomis dėl avanso mokėjimo. Kartu su avanso mokėjimo prašymu paramos gavėjas turi pateikti projekto įgyvendinimo sutartyje nustatytus dokumentus ir banko garantiją arba laidavimo draudimo sutartį dėl avanso sumos, jeigu avanso suma yra didesnė nei 28 962 eurai (netaikoma biudžetinėms įstaigoms). Banko garantija arba laidavimo draudimo sutartis turi galioti tol, kol už gautą avansą atsiskaitoma pateikus išlaidų pagrindimo ir išlaidų apmokėjimo įrodymo dokumentų patvirtintas kopijas.“

1.2. Pakeičiu 37 punktą ir jį išdėstau taip:

„37. Paramos gavėjas teikia įgyvendinančiajai institucijai mokėjimo prašymus projekto įgyvendinimo sutartyje nustatytais periodais, bet ne dažniau kaip kas mėnesį. Minimali mokėjimo prašyme nurodyta suma, taikant sąskaitų apmokėjimo būdą, yra 28 962 eurai, jei projekto įgyvendinimo sutartyje nenurodyta kitaip.“

1.3. Papildau 951 punktu:

„951. Nustačius pažeidimą po projekto įgyvendinimo pabaigos, koordinavimo institucija informuoja apie nustatytą pažeidimą Norvegijos Karalystės užsienio reikalų ministeriją ir (arba) EEE finansinio mechanizmo komitetą ir priima sprendimą pareikalauti iš paramos gavėjo grąžinti sumokėtas lėšas arba išmokėtą jų dalį.“

1.4. Papildau nauju 991 punktu:

„991. Norvegijos Karalystės užsienio reikalų ministerijai ir (arba) EEE finansinio mechanizmo komitetui nutraukus paramos sutartį, koordinavimo institucija priima sprendimą nutraukti paramos ir, jeigu skirta, specialiosios programos bendrojo finansavimo lėšų teikimą paramos gavėjui, nutraukti projekto įgyvendinimo sutartį ir pareikalauti iš paramos gavėjo grąžinti sumokėtas lėšas arba išmokėtą jų dalį.“

1.5. Buvusį 991 punktą laikau 992 punktu.

1.6. Pakeičiu 1 priede virš lentelės dešinėje pusėje esantį tekstą ir jį išdėstau taip:

„tūkst. eurų“.

1.7. Pakeičiu 2 priede virš lentelės dešinėje pusėje esantį tekstą ir jį išdėstau taip:

„tūkst. eurų“.

1.8. Pakeičiu 3 priedo lentelės 10 skilties antraštinę eilutę ir ją išdėstau taip:

„Mokėjimo suma, Eur“.

2. Šis įsakymas, išskyrus 1.3–1.5 papunkčius, įsigalioja 2015 m. sausio 1 d.

Finansų ministras Rimantas Šadžius